kardosdrur/scandi-wiki huggingface dataset:
N.C. Hansen

Niels Christian Hansen (16. december 1834 i Næstved – 25. oktober 1922 på Frederiksberg) var en dansk maler og portrætfotograf, bror til Georg E. Hansen.

Livshistorie 
N.C. Hansen var søn af konditor, senere fotograf C.C. Hansen og Henriette Christiane Koch. Han lærte malerhåndværket, gik på Kunstakademiet i København fra oktober 1851, vandt den lille sølvmedalje 1856 og den store sølvmedalje 1857. Faderen havde i 1854 åbnet et fotografisk atelier, og selvom N.C. Hansen stræbte efter kunsten, blev det i sidste ende fotografiet, som han kastede sig over. 1865 vandt han den Neuhausenske Præmie.

Den 1. december 1867 blev firmaet Hansen & Schou grundlagt af N.C. Hansen, dennes bror, fotograf Georg E. Hansen, samt løjtnant og kontormand Albert Schou. To år senere, den 30. september 1869, blev Clemens Weller optaget som kompagnon med næringsbrev som fotograf i virksomheden, som blev omdøbt til Hansen, Schou & Weller. Samme år, den 14. april, blev firmaet udpeget til kongelig hofleverandør. De deltog i Den nordiske Industri- og Konstudstilling i Kjøbenhavn 1872 og i 1875 vandt de en bronzemedalje i Wien.

I 1885 fik firmaet en mondæn beliggenhed i Bredgade 28, Schimmelmanns Palæ, der i årene op til blev ombygget til Concertpalaiset og forsynet med pavilloner ud til gaden, hvor atelieret kom til at ligge. Schou var død umiddelbart inden, og N.C. Hansen trak sig tilbage fra virksomheden i 1889. Hans malerier fra før dette år giver indtryk af en tilstræbt fotografisk naturalisme. Senere frigjorde han sig både i genrevalg og maleteknik.

N.C. Hansen var ugift og er begravet på Garnisons Kirkegård.

Udvalgte malerier 
 Agnes Nyrop (1863, Teatermuseet)
 Thyra Schou, f. Knudsen (1865, Statens Museum for Kunst)
 Premierløjtnant J. Anker i Skanse 2 under Dybbøls Belejring 1864 (1865, Neuhausens Præmie, Frederiksborgmuseet)
 Neapolitanerhoved (udstillet 1865, tidl. Johan Hansens samling)
 Cosmus Bræstrup (1869, Frimurerlogen i Helsingør)
 Amelie Sønderskov (1895, tidl. Johan Hansens samling)
 Gillelejefiskerne bringer deres Garn i Land (1896)
 Drenge legende i Brændingen (1899)
 Møde ved Bænken (1905)
 Nøgenmodel (1906, solgt på Sotheby's 18. juni 1980 under titlen "Morning Glory")
 Skomageren arbejder (Taormina 1907)
 En Smedie i Syrakus (udstillet 1909)
 Kone der bøder Garn (1915)
Miniaturer:
 Kong Christian IX (1867, Rosenborgsamlingen)
 Dronning Caroline Amalie, efter Hans Chr. Jensen (1869, Rosenborgsamlingen)
 5 miniatureportrætter (udstillet 1868, privateje)

Udvalgte fotografier 
 Christian IX (ca. 1866, benyttet som forlæg for træsnit, Faaborg nr. 2049).

Litteratur 
 Bjørn Ochsner: Fotografer i og fra Danmark til og med år 1920, 1986, 
 Mette Sandbye (red.), Dansk Fotografihistorie, København: Gyldendal 2004,

Kilder 
 Kirsten Nannestad, "N.C. Hansen", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Malere fra Danmark
Fotografer fra Danmark
Personer fra Næstved
Danskere i 1800-tallet
Danskere i 1900-tallet
Portrætmalere
Modtagere af De Neuhausenske Præmier
Bobo Moreno

Bobo Moreno (født 21. december 1965) er en dansk sanger.

Moreno voksede op med musikken, idet hans stedfar er bassist Bo Stief. Bobo Moreno debuterede i 1988 og har bl.a. turneret med Sanne Salomonsen, medvirket på et D-A-D's album og i Hair på Betty Nansen Teatret i 1996. Han har både optrådt og indspillet album med Bo Stief og gruppen Chasing Dreams fra 1990 til 1996.

Sit gennembrud fik han i 1993 med duoen Peaches & Bobo med amerikanske Peaches Lavon. Albummet Simple Emotions blev produceret af Rugsted & Kreutzfeldt og blev vel modtaget i både pladebutikker og på radiostationerne. 

I 1998 var han stand-in for Peter Thorup i Niels Jørgen Steens mini bigband The A-Team, der åbnede Copenhagen Jazz Festival. Det blev starten på et længere samarbejde. Han har også optrådt med Tivolis Bigband, Radioens Bigband, Ib Glindemann, Klüvers Big Band og Monday Night. Han har turneret med TCB Band, The Sweet Inspirations og Memphis Boys.

Kilder og eksterne henvisninger 
 Bobo Morenos hjemmeside

Sangere fra Danmark
Bosnien og Hercegovina i Eurovision Song Contest 2010

Bosnien og Hercegovina valgte deres bidrag til Eurovision Song Contest 2010 gennem en intern udvælgelsesproces. Landets nationale broadcaster Radiotelevizija Bosne i Hercegovine (BHRT) afholdt en åben indkaldelse af sange, og valgte Vukašin Brajić til at repræsenterer landet med sangen Munja i grom. Sangen bliver præsenteret for offentligheden 14. marts 2010. Bosnien og Hercegovina starter i den første semifinale i Oslo, 25. maj 2010.

Lande i Eurovision Song Contest 2010
Skihop under vinter-OL 2010

Skihopkonkurrencen under Vinter-OL 2010 vil blive afholdt på Whistler Olympic Park. Konkurrencerne bliver afholdt mellem 12. og 22. februar 2010.

Konkurrencer 
Der bliver afholdt konkurrencer i 3 kategorier.

Program 

Sportsgrene under vinter-OL 2010
OL 2010
Skihop under vinter-OL 2010 - Normal bakke individuel

Den Individuelle skihops konkurrence på normal bakke under Vinter-OL 2010 i Vancouver, Canada, vil arrangeres i Whistler Olympic Park i Whistler, British Columbia 12. og 13. februar . Bakkestørrelsen er K-90.

Titelforsvarer er Lars Bystøl, men han deltager ikke i konkurrencerne i Vancouver.

Resultater

Kvalificering 

Kvalificeringen er planlagt til 12. februar. Dagen vil starte med en prøveomgang kl. 09:00 lokal tid, og kvalificeringsomgang kl. 10:00.  De 10 bedste skihoppere i verdenscuppen vil være forhåndskvalificerede til konkurrencen, mens de øvrige hoppere må kæmpe om de 40 øvrig finalepladser.

Finale 
Hovedkonkurrencen er planlagt til 13. februar. Konkurrencen består af to omgang, hvor de 30 bedste hoppere efter første omgang deltager i finalerunden. Den totale pointsum af to hop og stilkarakterer danner den endelige rækkefølge. Konkurrencedagen indledes med en træningsrunde som starter kl. 08:30 lokal tid, og første omgang skal starte kl. 09:45 og finalerunden 10:45.

1. hop

Referencer 

Vinter-OL 2010
Julidochromis marlieri

Julidochromis marlieri er en art af fisk i Cichlidae familien. Det er endemisk i Tanganyikasøen i Afrika, hvor det er fundet i Burundi, Den Demokratiske Republik Congo, Tanzania og Zambia. J. marlieri lever ved klippekysten på dybder mellem 5 og 30 meter. 

Alle Julidochromis arter er "torpedo formede". Når de svømmer rundt i mellem sten er deres bug altid mod den nærmeste solide overflade. Lige meget hvilken vej den vender. Derfor kan man J. marlieri svømme på de mærkeligste måder... Lodret op og ned, på "ryggen", på siden, osv.

Par, huler, sprækker og yngel 
J. marlieri trives bedst i et akvarie med mange huler og sprækker, så masser af sten er krævet hvis de skal føle sig godt tilpas.
J. marlieri kan være meget aggressiv, så det anbefales ikke at holde mere end ét par sammen.
Når J. marlieri har dannet par holder hele deres levetid, hvis de har ro i akvariet. 
Når marlierier yngler foregår de i en smal hule, hvor æggene bliver lagt på væg eller loft.

Behov 
Foder:
Alger, artemia, cyclops, flagefoder, myggelarver (Sorte).

Temperatur
24 – 27 °C

pH
7.5 – 9.3

Hunnen bliver 15 cm hannen bliver 10 cm

Se også 
Julidochromis

Ciclider
Julidochromis transcriptus

Den maskerede Julie Julidochromis transcriptus er en fisk i Ciclide familien. Den er endemisk i Tanganyikasøen i Afrika, hvor den er fundet i Burundi og Den Demokratiske Republik Congo. Julidochromis transcriptus er den mindste af Julidochromis arterne og den bliver op til 7 cm. Den har sorte og hvide aftegninger og et hvidt bryst. Kanterne på finnerne har som regelt en stærk blå farve. I naturen befinder de sig ved klipperne på 1-10 meters dybde.

Se også 
Julidochromis

Ciclider
Julidochromis dickfeldi

Julidochromis dickfeldi er en art af fisk i Cichlidae familien. Det er endemisk i Tanganyikasøen i Afrika, hvor det er fundet i Den Demokratiske Republik Congo, Tanzania og Zambia.

Julidochromis dickfeldi lever i den sydvestlige del af Tanganyika-søen på et par meters dybde.
Julidochromis dickfeldi har en langstrakt og slank kropsbygning. Den har tre mørke bånd som løber horisontalt hen ad kroppen. Kroppen er gul/brunlig. Rygfinnen har små gulige prikker og sømmen i rygfinnen er lyseblå.

Par huler, sprækker og yngel 

Julidochromis dickfeldi er huleleger og akvariet bør derfor indrettes med masser af sten, som kan simulere deres naturlige biotop (fx masser små sprækker på et par cm.) De er yngledygtige når de er ca 1 år gamle. De er forholdsvis nemme at få til at yngle.

Julidochromis dickfeldi kan holdes i forholdsvis små akvarier for når de først har indtaget deres lille territorie så bevæger de så ikke meget længere væk end dette. 

Parret vil indtage fx en sprække som territorie og vil jage alle væk som kommer i nærheden af denne. Parret bevæger sig ikke langt væk fra deres territorie. Æggene bliver lagt i en hule – enten på siden eller i loftet af hulen. Begge af forældrene tager sig af yngelplejen og faktisk kan de have flere generationer yngel som de passer på.

Behov 

Foder:

 Artemia
 Cyclops
 Flagefoder
 Myggelarver (Sorte)

Temperatur
24 – 27 °C

pH
7.5 – 9.3

Akvarium:
Minimum: 85 liter

Holdes bedst som:
Par

Hannen bliver 10 cm, hunnen bliver 8 cm.

Se også 

Julidochromis
Julidochromis Transcriptus
Julidochromis Regani 
Julidochromis Ornatus
Julidochromis Marlieri

Ciclider
Julidochromis regani

Julidochromis regani, er en ciclide som lever i Tanganyikasøen, verdens længste ferskvandssø, der deles af Burundi, Den Demokratiske Republik Congo, Tanzania og Zambia. Her er dens forekomst endemisk, dvs. den lever ikke vildt andre steder steder i verden, men den er ikke listet som truet. Fisken er opkaldt efter den britiske iktyolog Charles Tate Regan.

Beskrivelse
Julidochromis regani er en mellemstor fisk (10-15 cm). Dens blege til gyldne krop er slank og torpedoformet med fire slanke sideværts sorte striber, der løber ned langs kroppen. Afhængigt af hvor i søen fisken lever, findes der variationer indenfor arten, hvor den fjerde stribe udelukkende ses på hovedet. På de bagerste finner inklusive halefinnen er de sorte striber lodrette. Yderkanten af de bageste finner er hvid, mens brystfinnerne er gule. Der er ikke umiddelbare kønsforskelle mellem hanner og hunner, men hunnerne tenderer til at være større end hannerne.

Økologi
Julidochromis regani findes i overgangszonen hvor klippekysten møder sandbunden og er den eneste Julidochromis art, der kan ses over ren sandbund. Den lever bl.a. af små snegle og krebsdyr. Julidochromis regani ses som alle Julidochromis arter altid svømmende tæt ind mod underlaget og følger konturerne på klipper og sten. Unge individer ses ofte alene, mens voksne som regel ses parvis.

Adfærd
Julidochromis regani har en adfærd, der på mange måder er unik. Det er en social fisk, hvor kønsrollerne er byttet om, forstået således, at hunnerne typisk er større og mere aggressive end hannerne, og der forekommer polyandri (hunnerne har flere hanner) og "alloparenting", hvor andre end ophavet hjælper til med med at tage sig af afkommet (dette kan være hanner i det polyandriske forhold).

Akvariehold 
I akvariet holdes Julidochromis regani parvis for at minimere aggressiv adfærd mod andre artsfæller (specielt mellem hunner). Et voksent par kræver minimum et akvarium på 100 liter, men gerne større. Dekorationen bygges op med store sten og bunden skal bestå af fint sand. Holdes forskellige Julidochromis arter i samme akvarium vil de krydse indbyrdes. Julidochromis regani er en huleleger, der ofte graver en lille grube under en sten, hvor æggene lægges. Hunnen tager sig af æggene og ungerne, mens hannen forsvarer det ydre revir. Kuldstørrelsen er forholdsvis stor og det er ikke unormalt med over 150 unger. Ungerne tolereres omkring hulen længe og jages først bort når de bliver kønsmodne. Temperatur: 24 – 27 °C; pH: 7.5 – 9.3.

Referencer

Eksterne kilder
Barlow, G.W. (2002): The Cichlid Fishes - Nature's grand experiment in evolution. Basic Books.
Konings, A. (1998): Tanganyikan cichlids in their natural habitat. Cichlid Press.
Smith, M.P. (1998): Lake Tanganyikan Cichlids - a complete pet owners manual. Barron's Educational.

Se også 
Julidochromis

Ciclider
Julidochromis ornatus

Den gyldne Julie (Julidochromis ornatus) er en art af fisk i Cichlidae familien. Det er endemisk i Tanganyika søen, der kun findes i den yderste nordlige og sydlige kyster af søen i stenede omgivelser.

Julidochromis ornatus findes i overgangszonen hvor klippekysten møder sandbunden. I modsætning til Julidochromis regani holder den sig dog altid tæt til klipper og sten. Den lever af små snegle, krebsdyr og invertebrater. J. ornatus ses som alle Julidochromis altid svømmende tæt ind mod underlaget og følger konturene på klipper og sten. Unge individer ses ofte alene, mens voksne som regel ses parvis.

Par, huler, sprækker og yngel 

I akvariet holde J. ornatus bedst parvis . Et voksent par kræver minimum et akvarium på 85 liter, men gerne større. Akvariet bygges op med nogle stenopbygninger og bunden skal bestå af fint sand.

J. ornatus er en huleleger, der ofte graver en lille grube under en sten, hvor æggene lægges. Hunnen tager sig af æggene og ungerne, mens hannen forsvarer det ydre revir. Kuldstørrelsen er lille og tæller ofte ikke mere end 25 unger.

Behov 
Foder: Alger, artemia, cyclops, flagefoder, myggelarver (Sorte)

Temperatur
24 – 27°C

pH
7.5 – 9.3

Både hunnen og hannen bliver 10 cm.

Se også 
Julidochromis

Ciclider
Asienmesterskabet i håndbold 2004 (mænd)

Asienmesterskabet i håndbold for mænd 2004 var det 11. asiatiske mesterskab i håndbold for mænd, og turneringen blev afviklet i Doha, Qatar i perioden 12. – 21. februar 2004 med deltagelse af ni hold.

Mesterskabet blev vundet af Kuwait, som i finalen vandt 28-24 over Japan. Det var anden gang at træk at Kuwait blev Asienmestre for mænd og tredje gang i alt. Bronzemedaljerne blev vundet af værtslandet Qatar, som besejrede Bahrain i bronzekampen med 27-26. Det var anden gang i træk, at holdet fra Qatar vandt medaljer – i 2002 vandt holdet sølv.

Ud over mesterskabet spillede holdene endvidere om de tre ledige asiatiske pladser ved VM-slutrunden i håndbold 2005. De tre VM-pladser gik til de tre medaljevindere: Kuwait, Japan og Qatar.

Resultater

Indledende runde

Gruppe A

Gruppe B

Placeringskampe

Semifinaler, bronzekamp og finale

Samlet rangering

Kilder / eksterne henvisninger 
 World Handball Archive – Men Handball Asia 2004 Qatar 
 GOALZZ.com – Asian Handball Championship 2004 
 Asian Handball Federation – Asian Men Championship 

2004 (mænd)
Håndbold i 2004
Doha
Håndbold i Qatar
Asienmesterskabet i håndbold 2002 (mænd)

Asienmesterskabet i håndbold for mænd 2002 var det 10. asiatiske mesterskab i håndbold for mænd, og turneringen blev afviklet i Isfahan, Iran i perioden 10. – 20. februar 2002 med deltagelse af syv hold.

Mesterskabet blev vundet af Kuwait, som i finalen vandt 29-25 over Qatar, som var i finalen for første gang. Det var anden gang at Kuwait blev Asienmestre for mænd – første gang var i 1995. Bronzemedaljerne blev vundet af Saudi-Arabien, som besejrede de forsvarende mestre fra Sydkorea i bronzekampen med 38-33. Det var første gang i mesterskabets historie, at holdet fra Saudi-Arabien vandt medaljer. Til gengæld måtte sykoreanerne før første gang forlade et asienmesterskab uden medaljer.

Ud over mesterskabet spillede holdene endvidere om de tre ledige asiatiske pladser ved VM-slutrunden i håndbold 2003. De tre VM-pladser gik til de tre medaljevindere: Kuwait, Qatar og Saudi-Arabien.

Resultater

Indledende runde

Gruppe A

Gruppe B

Placeringskampe

Semifinaler, bronzekamp og finale

Samlet rangering

Kilder / eksterne henvisninger 
 World Handball Archive – Men Handball Asia 2002 Iran 
 Asian Handball Federation – Asian Men Championship

Noter 

2002 (mænd)
Håndbold i 2002
Isfahan
Håndbold i Iran
Absolute Dance opus 23

Absolute Dance opus 23 er en kompilation i serien Absolute Dance udgivet i 1999.

Spor 
 Blå Øjne – "Romeo" (Klub Version-Radio Edit)
 E-Type – "Here I Go Again" (Radio Version)
 Vengaboys – "We Like To Party! (The Vengabus)" (Airplay)
 Infernal – "Voodoo Cowboy" (Infernal's Radio-Club Mix
 The Tamperer feat. Maya – "If You Buy This Record Your Life Will Be Better" (Radio Edit)
 Cartoons – "Yoko" (Extended Mix)
 Storm – "Huri-Khan" (Radio Mix)
 Bacon Popper – "Free" (7" Edit)
 666 – "I'm Your Nitemare" (Radio Mix)
 Cargo – "Loaded With Power" (Radio Edit)
 Blockster – "You Should Be..." (Radio Mix)
 Andy Roda – "The Power (Lil' Deevah's Anthem)" (Radio Edit)
 Dr. Bombay – "Rice & Curry" (Single Version)
 Dope Smugglaz – "The Word" (Radio Edit)
 Neja – "Shock!" (Bum Bum Club Radio Edit)
 Nu Hope feat. M. Kenton – "Anecdote" (Radio Edit)
 Tina Cousins – "Pray" (Radio Edit)
 Van – "Ice Got My Love" (Radio Version)
 Touch And Go – "Would You...?" (Radio Edit)

Eksterne henvisninger 

23
Album fra 1999
Asienmesterskabet i håndbold 2000 (mænd)

Asienmesterskabet i håndbold for mænd 2000 var det 9. asiatiske mesterskab i håndbold for mænd, og turneringen blev afviklet i Kumamoto, Japan i perioden 24. – 30. januar 2000 med deltagelse af fem hold.

Mesterskabet blev vundet af Sydkorea, som dermed sikrede sig titlen som asienmester for sjette gang – men for første gang siden 1993. Sølvmedaljerne gik til Kina, hvilket var en tangering af kinesernes indtil da bedste resultat fra 1979. Bronzemedaljerne blev vundet af værtslandet Japan. De forsvarende mestre fra Kuwait deltog ikke.

Ud over mesterskabet spillede holdene endvidere om én ledig asiatisk plads i håndboldturneringen ved de olympiske lege i Sydney i 2000. OL-pladsen gik til vinderen af mesterskabet: Sydkorea.

Resultater

Kilder / eksterne henvisninger 
 World Handball Archive – Men Handball Asia 2000 Japan 
 Asian Handball Federation – Asian Men Championship 

2000 (mænd)
Håndbold i 2000
Dear John

Dear John har flere betydninger:

Film og fjernsyn 
 Den engelske titel for den svenske film fra 1964 Käre John (film)
 Dear John (film) – film baseret på Nicholas Sparks' roman (se nedenfor)
 Dear John (britisk tv-serie) – engelsk TV-serie, 1986 – 1987
 Dear John (amerikansk tv-serie) – amerikansk TV-serie, 1988 – 1992

Musik 
 "Dear John" (Elton John) – en sang af Elton John from Jump Up!

Andet 
 Dear John (roman) – roman af Nicholas Sparks, 2006
 Dear John (brev) – et brev til mandlig ægtefælle eller ven, som meddeler at et ægte- eller venskab er forbi.
Basel Badischer Bahnhof

Basel Badischer Bahnhof er en jernbanestation i byen Basel i Schweiz. Stationen ligger ved grænsen til Tyskland, og i, som bruges som endestation for tog til og fra Tyskland. Stationen er bygget i 1863 og er ejet af Schweizerische Bundesbahnen (SBB).

Forbindelser 

SBB opererer togene til andre stationer i Schweiz. Der er forbindelse til flere tyske byer med Deutsche Bahn ICE.

Stationen er station for et nattog til Moskva og en City Night Line linje fra København. Derudover er der direkte forbindelse med andre nattog til Amsterdam og Berlin.

Stationen hvor der er mange forbindelser med sporvogne.

Eksterne henvisninger 

Jernbanestationer i Schweiz
Valotti temperatur

Valotti benyttes ofte for spil af musik fra barokken på et tasteinstrument, som for eksempel orgel eller cembalo. Stemningen benytter seks rene kvinter og seks forstemte (tempererede) kvinter.

Det grundlæggende problem er, at oktaven ikke kan stemmes ren hvis alle kvinter stemmes helt rene. I den ligesvævende temperatur er alle kvinter stemt ens, hvorved et musikstykke kan spilles i enhver toneart med samme kvalitet af harmonierne. Ved Valotti vil tonearter med få fortegn lyde bedre end tonearter med mange fortegn, men i modsætning til eksempelvis middeltone er der ingen uanvendelige tonearter og der er ingen ulv.

Det er almindeligt at stemme seks kvinter i en kæde omkring C lidt mindre end rene, hvorimod den resterende kæde på seks kvinter stemmes helt rene. For tonearter med ingen eller få fortegn er de store tertser bedre end ved den ligesvævende temperatur, mens tonearter med cirka seks fortegn har store tertser, der er mere forstemte end ved den ligesvævende temperatur.

Musikteori
Dave Weckl

David (Dave) Joseph Weckl (født 8. januar 1960 i Saint Louis, Louisiana) er en amerikansk trommeslager. Han er især kendt for sit virke hos Chick Coreas Electric Band og Paul Simons backing band. 

Weckl hører til en af sin generations ledende kultfigurer. Han er inspireret af Buddy Rich , Peter Erskine , Billy Cobham & Steve Gadd. Han har indspillet i alle genrer, og er en af de mest betydningsfulde Fusions trommeslagere fra midt 80'erne og op igennem 90'erne, kendt for et teknisk virtuost trommespil.

Han har ligeledes lavet undervisnings Videoer og DVD´er.

Udvalgt diskografi 

 French Toast (1984)
 Michel Camilo in Trio – (1984)
 Michel Camilo – Why Not (1985)
 Michel Camilo – On Fire (1989)
 Michel Camilo (1989)
 Michel Camilo – Rendezvous (1993)
 Arturo Sandoval – Flight to Freedom (1991)
 Bill Connors – Step It – (1984)
 The Chick Corea Electric Band – Live From Elarios (1985)
 The Chick Corea Electric Band (1986)
 The Chick Corea Electric Band – Light Years (1987)
 The Chick Corea Acoustic Band – Summernights – Live (1987)
 The Chick Corea Electric Band – Eye of The Beholder (1989)
 The Chick Corea Akoustic Band (1989)
 The Chick Corea Electric Band – Inside Out (1990)
 The Chick Corea Akoustic band – Alive ( 1991 ) 
 The Chick Corea Electric Band – Beneath The Mask (1992)
 Dave Weckl – Master Plan (1990)
 Dave Weckl – Heads Up (1992)
 Dave Weckl – Hard Wired (1994)
 Tom Kennedy – Basses Loaded (1996)
 Dave Weckl Band – Rythm of The Soul (1998)
 Dave Weckl Band – Synergy (1999)
 Dave Weckl Band – Transition (2000)
 Dave Weckl Band – Perpetual Motion (2002)
 Dave Weckl Band – Live ( and very plugged in ) (2003)
 Dave Weckl Band – Multiplicity (2005)
 Dave Weckl/Jay Oliver - Convergence (2014)
 Dave Weckl Accustic Band - Of the Same Mind (2015)

DVD Diskografi

 Dave Weckl - Back to Basics - Instruktions DVD (1992)
 Dave Weckl - The Next Step - Intruktions DVD (1992)
 Chick Corea Electric Band - Live at Iowa State University (1987)
 Chick Corea Electric Band - GRP Super Live (1987)
 Chick Corea Electric Band - Live in Spain (1988)
 Chick Corea Electric Band - Live at Montreux (2004)
 Chick Corea Accustic Band - Alive (1991)
 Chick Corea Accustic Band - Live (2005)
 Chick Corea Accustic Band - Live at the Blue Note (2005)

Eksterne henvisninger 

 Website 
 Om Dave Weckl på drummerworld.com 

Trommeslagere fra USA
Jazzmusikere fra USA
El-bagrude

En el-bagrude er et udstyr til biler. Den består af nogle tynde metaltråde monteret på indersiden af bagruden, som kan opvarme bagruden for at tø is og sne op og fjerne dug.

El-bagruden blev opfundet af Ford i slutningen af 1960'erne, og blev fra modelår 1974 standardmæssigt monteret i alle Lincoln-modeller. I dag er den standardmæssigt monteret i næsten alle nye biler.

Den tilsluttes og afbrydes som regel ved hjælp af en kontakt på instrumentbrættet og virker som regel kun, når tændingen er tilsluttet eller motoren kører.

Se også 
 El-forrude

Opvarmning
Bildele
Bilnøgle

En bilnøgle er en nøgle, som er beregnet til at låse, åbne og starte en bil. Nyere bilnøgler er som regel udført som såkaldte vendenøgler, hvilket bevirker at det er ligegyldigt hvordan nøglen vender, når den stikkes i låsen.

På nyere biler er det mest almindeligt at den samme nøgle bruges til alle låsene, men på mange ældre biler er der forskellige nøgler til tænding og døre.

I dag er der i de fleste biler monteret et centrallåsesystem, som betjenes med en fjernbetjening, som normalt er sammenbygget med bilnøglen.

Fra midten af 1990'erne blev det også normalt at indbygge en chip til startspærren i hovedet af bilnøglen. Denne chip bevirker at bilen kun kan startes ved hjælp af den rigtige nøgle.

Med bilnøglen kan også handske- og bagagerummene og i nogle biler også bagsæderyglænet låses og låses op. Ofte bruges bilnøglen også til at til- og frakoble airbagenheden i passagersiden samt åbne og låse tankdækslet.

Til nogle biler medfølger også en såkaldt "hotelnøgle". Denne nøgle kan godt låse fordørene op og starte motoren, men kan ikke betjene låsene i handske- og bagagerummene.

 
Nøgle